เวลามีอารมณ์เซ็กส์ มีตุ่มนี้ขึ้นปากช่องคลอดด้านขวามีอาการรู้สึกเจ็บๆนิดหน่อย พอเวลาอารมณ์เซ็กส์หายไป ตุ่มจะยุบไปเอง แบบนี้คืออาการอะไร
สวัสดีค่ะ อาการมีตุ่มขึ้นที่ปากช่องคลอดนั้น อาจจะเกิดจาก รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้ การเกิดเริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ ตุ่มแพ้จากการสัมผัส อาจจะคันด้วยได้ หูดเช่นหูดหงอนไก่ หูดข้าวสุก หรือมีการอุดตันของต่อมตรงบริเวณอวัยวะเพศ ชื่อต่อมบาร์โทลินแต่อย่างไรก็ตามภาวะต่างๆดังกล่าวมา ไม่น่าจะเกิดขึ้นมาแค่เฉพาะตอนมีอารมณ์ทางเพศ ถ้ามีอาการเป็นแค่ชั่วคราวนั้น อาจจะเป็นแค่เยื่อบุช่องคลอดที่ขยายตัวและนุ่มร่วมกับมีน้ำหล่อลื่นจึงอาจทำให้มีลักษณะที่ดูผิดไปจากปกติได้ชั่วคราวแนะนำการสังเกตอาการค่ะ ถ้าตุ่มดังกล่าวเริ่มอยู่ตลอดไม่หายไป ลุกลาม กดเจ็บ ปวด บวม ควรไปพบแพทย์